NORAKSTS

|  |  |
| --- | --- |
| 29.02.2024. | Nr.3/10 |

###### PROJEKTA “JELGAVAS VALSTSPILSĒTAS PAŠVALDĪBAS ĪPAŠUMĀ ESOŠU NEIZĪRĒTO DZĪVOKĻU ATJAUNOŠANA” IESNIEGUMA IESNIEGŠANA

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 10. punktu, Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna rīcības virziena Nr.2 “Veselības un sociālo pakalpojumu pieejamība, iedzīvotāju labklājība" īstenošanai iekļauto investīciju projekta ideju Nr.2.2.3. “Jelgavas valstspilsētas pašvaldības īpašumā esošu neizīrēto dzīvokļu atjaunošana” un Centrālās finanšu un līgumu aģentūras izsludināto atklātu 1. kārtas projektu iesniegumu atlasi Eiropas Savienības kohēzijas politikas programmas 2021.-2027. gadam 4.3.1. specifiskā atbalsta mērķa “Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus” 4.3.1.3.  pasākumam “Sociālo mājokļu atjaunošana vai jaunu sociālo mājokļu būvniecība”(turpmāk – 4.3.1.3. pasākuma projektu iesniegumu atlase),

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt projekta “Jelgavas valstspilsētas pašvaldības īpašumā esošu neizīrēto dzīvokļu atjaunošana” (turpmāk – Projekts) iesniegumu 4.3.1.3. pasākuma projektu iesniegumu atlases ietvaros. Projekta kopējās izmaksas plānotas 263 255,00 *euro* (divi simti sešdesmit trīs tūkstoši divi simti piecdesmit pieci *euro* un 00 centi), no tām 223 767,00 *euro* (divi simti divdesmit trīs tūkstoši septiņi simti sešdesmit septiņi *euro* un 00 centi)ir Eiropas Reģionālās attīstības fonda finansējums un 39 488,00 *euro* (trīsdesmit deviņi tūkstoši četri simti astoņdesmit astoņi *euro* un 00 centi) ir Jelgavas valstspilsētas pašvaldības līdzfinansējums.
2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam 2025. gadā ņemt aizņēmumu Valsts kasē Projekta īstenošanai nepieciešamā finansējuma nodrošināšanai 151 372,00 *euro* (viens simts piecdesmit viens tūkstotis trīs simti septiņdesmit divi *euro* un 00 centi) apmērā, t.sk. līdzfinansējums ir 39 488,00 *euro* (trīsdesmit deviņi tūkstoši četri simti astoņdesmit astoņi *euro* un 00 centi) un priekšfinansējums ir 111 884,00 *euro* (viens simts vienpadsmit tūkstoši astoņi simti astoņdesmit četri *euro* un 00 centi)*.*
3. Gadījumā, ja Valsts kases aizņēmums netiek piešķirts Projektā paredzētajā apjomā, finansējuma daļu, par kuru netiek saņemts Valsts kases aizņēmums, finansēt no pašvaldības budžeta līdzekļiem.
4. Pilnvarot Jelgavas valstspilsētas pašvaldības izpilddirektoru veikt visas nepieciešamās darbības Projekta iesniegšanai un īstenošanai, kā arī parakstīt ar Projekta iesniegšanu un īstenošanu saistītos dokumentus.
5. Pilnvarot Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta Projektu vadības nodaļas vadītāju iesniegt Projekta iesniegumu Kohēzijas politikas fondu vadības informācijas sistēmas elektroniskajā vidē.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 29. februārī